Parlamentul  României

[image: image1.png]FOMANIA




Comisia pentru buget,

finanţe şi bănci

Bucureşti,   04.05.2001

Nr. 375

AVIZ

asupra propunerii legislative privind autorizarea şi funcţionarea societăţilor comerciale care au activităţi cu specific imobiliar
Cu adresa nr. 76 din 23 aprilie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind autorizarea şi funcţionarea societăţilor comerciale care au activităţi cu specific imobiliar. 
In urma examinării, în şedinţa din data de 04 mai 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- propunerea legislativă nu este corelată cu actele normative în vigoare privind activitatea  notarilor publici şi a avocaţilor în domeniul imobiliar;

- propunerea legislativă vădeşte o tendinţă exagerată de centralizare şi birocratizare a mecanismelor de funcţionare a societăţilor comerciale cu activitate de intermediere imobiliară, care este în vădită contradicţie cu libertatea comerţului;

- toate restricţiile de funcţionare a societăţilor comerciale în acest domeniu sunt de natură să denatureze bazele, exclusiv contractual, pe care se clădesc raporturile comerciale ale acestor persoane juridice cu clienţii lor;
- în plus, Ordonanţa Guvernului nr. 3/2000 privind organizarea activităţii agenţilor imobiliari este încă în vigoare, iar propunerea legislativă nu prevede abrogarea ei.
PREŞEDINTE,

Prof. dr. Florin Georgescu
SECRETAR,

